CELEX: C2007/297/12
Language: ro
Date: 2007-12-08 00:00:00
Title: Cauza C-98/06: Hotărârea Curții (Camera a treia) din 11 octombrie 2007 (cerere de pronunțare a unei hotărâri preliminare formulată de Högsta domstolen-Suedia) — Freeport plc/Olle Arnoldsson (Regulamentul (CE) nr. 44/2001 — Articolul 6 punctul 1 — Competențe speciale — Pluralitate de pârâți — Temeiuri juridice ale cererilor — Abuz — Probabilitatea admiterii acțiunii introduse la instanțele din statul în care are domiciliul unul dintre pârâți)

8.12.2007   
            
            
               RO
            
            
               Jurnalul Oficial al Uniunii Europene
            
            
               C 297/9
            
         Hotărârea Curții (Camera a treia) din 11 octombrie 2007 (cerere de pronunțare a unei hotărâri preliminare formulată de Högsta domstolen-Suedia) — Freeport plc/Olle Arnoldsson
   (Cauza C-98/06) (1)
   
   (Regulamentul (CE) nr. 44/2001 - Articolul 6 punctul 1 - Competențe speciale - Pluralitate de pârâți - Temeiuri juridice ale cererilor - Abuz - Probabilitatea admiterii acțiunii introduse la instanțele din statul în care are domiciliul unul dintre pârâți)
   (2007/C 297/12)
   Limba de procedură: suedeza
   Instanța de trimitere
   Högsta domstolen
   Părțile din acțiunea principală
   
      Reclamantă: Freeport plc
   
      Pârât: Olle Arnoldsson
   Obiectul
   Cerere de pronunțare a unei hotărâri preliminare — Högsta domstolen — Interpretarea articolului 6 punctul 1 din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială (JO 2001, L 12, p. 1) — Competențe speciale — Pluralitate de pârâți — Cereri având ca obiect o obligație de plată introduse simultan la instanța în circumscripția căreia se află sediul unei persoane juridice, împotriva acesteia și împotriva persoanei, domiciliate pe teritoriul altui stat membru, care și-a asumat obligația fără a fi nici mandatarul și nici reprezentantul persoanei respective. — Natură contractuală a cererilor
   Dispozitivul
   
               1)
            
            
               Articolul 6 punctul 1 din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială trebuie interpretat în sensul că faptul că temeiurile juridice ale cererilor introduse împotriva mai multor pârâți sunt diferite nu se opune aplicării acestei dispoziții.
            
         
               2)
            
            
               Articolul 6 punctul 1 din Regulamentul nr. 44/2001 se aplică atunci când cererile formulate împotriva unor pârâți diferiți sunt conexe la momentul introducerii lor, adică atunci când este oportună instrumentarea și judecarea în comun a acestora pentru a se evita riscul pronunțării unor hotărâri ireconciliabile în cazul judecării separate a cauzelor, fără ca, pe lângă aceasta, să fie necesar să se stabilească în mod distinct că respectivele cereri nu au fost introduse numai în scopul chemării în judecată a unuia dintre pârâți în fața altei instanțe decât acelea din statul membru în care are domiciliul.
            
         
      (1)  JO C 86, 8.4.2006.